Çalakîyê protestoyî yê ke Sêşeme Baxda de dest pêkerdî, nêzdîya pêro şaristanan ra vila bîyî. Wextê çalakîyan de tewr tay 33 kesan wefat kerd.
Baxda de ewro bi desan kesî kom bîyî û çalakîya protestoyî viraşte. Hêzanê asayîşî çekî şuxulnayî û kerd ke çalakgeran vila bikê. Zafê şaristananê Iraqî de înternet hema zî birnaye yo. Serekwezîr Adil Abdulmehdîyî şanê Pancşemeyî sîstemê hukmatî yê verba krîzî pawit. Goreyê Abdulmehdîyî no krîz seba çinkerdişê dewlete yo. Rewşa newîya ke çalakîyanê peyênan de vejîyaye meydan na ya ke çalakgerî xo pê rayîrê medyaya komelkî rêxistin kenê.
